./data/phi0914/phi00137/phi0914.phi00137.perseus-lat1.xml
Titus Livius (Livy)
Livius cum duabus quinqueremibus Romanis et quattuor quadriremibus Rhodiis       et duabus apertis Zmyrnaeis in Lyciam est missus, Rhodum prius iussus adire et       omnia cum iis communicare consilia   civitates,       quas praetervectus est, Miletus Myndus Halicarnassus Cnidus Cous, imperata enixe       fecerunt   Rhodum ut ventum est, simul et, ad quam rem missus esset, iis exposuit       et consuluit eos  approbantibus cunctis et ad eam, quam habebat classem,       adsumptis tribus quadriremibus navigat Patara         primo secundus ventus ad ipsam urbem ferebat eos, sperabantque subito terrore       aliquid moturos; postquam circumagente se vento fluctibus dubiis volvi coeptum       est mare, pervicerunt quidem remis, ut tenerent terram;  sed neque circa urbem tuta statio erat, nec ante ostium       portus in salo stare poterant aspero mari et nocte imminente   praetervecti moenia portum Phoenicunta, minus duum milium       spatio inde distantem, petiere, navibus a maritima vi tutum;  sed altae insuper inminebant rupes, quas celeriter oppidani       adsumptis regiis militibus, quos in praesidio habebant, ceperunt   adversus quos Livius, quamquam erant iniqua ac       difficilia ad exitus loca, Issaeos auxiliares et Zmyrnaeorum expeditos iuvenes       misit   hi, dum missilibus primo et adversus       paucos levibus excursionibus lacessebatur magis quam  conserebatur pugna, sustinuerunt certamen; postquam plures ex urbe       adfluebant,  et iam omnis multitudo       effundebatur, timor incessit Livium, ne et auxiliares circumvenirentur et       navibus etiam ab terra periculum esset   ita       non milites solum sed etiam navalis socios, remigum turbam, quibus quisque       poterat telis, armatos in proelium eduxit         tum quoque anceps pugna fuit, neque milites solum aliquot, sed L Apustius tumultuario proelio cecidit; postremo tamen fusi fugatique sunt       Lycii atque in urbem compulsi, et Romani cum haud incruenta victoria ad naves       redierunt   inde in Telmessicum profecti       sinum, qui latere uno Cariam altero Lyciam contingit, omisso  Patara       amplius temptandi Rhodii domum dimissi sunt,        Livius praetervectus Asiam in Graeciam transmisit, ut conventis Scipionibus, qui       tum circa Thessaliam erant, in Italiam traiceret